b'\n_START_ARTICLE_\nNyan Cat\n_START_SECTION_\nAnimadong larawang GIF\n_START_PARAGRAPH_\nAng orihinal na animation ay ginawa ng dalawampu\'t-limang taong gulang na si Christopher Torres ng Dallas, Texas. Ginagamit niya ang pangalang "prguitarman" sa kanyang website na LOL-Comics. Ito ay i-pinost noong ika-2\xc2\xa0ng Abril, 2011. Sabi ni Torres sa isang interview: "I was doing a donation drive for the Red Cross and in-between drawings in my Livestream video chat, two different people mentioned I should draw a \'Pop Tart\' and a \'cat\'." Bilang pagtugon, gumawa siya ng pinaghalong imahe ng Pop-tart at pusa, na ginawang animadong GIF nang ilang araw ang nakalipas. Sabi niya: "Originally, its name was Pop Tart Cat, and I will continue to call it so, but the Internet has reached a decision to name it Nyan Cat, and I\xe2\x80\x99m happy with that choice, too."\n_START_SECTION_\nBidyo sa YouTube\n_START_PARAGRAPH_\nIpinaghalo ni "saraj00n", isang tagagamit sa YouTube, ang animasyon ng pusa kasama ang isang bersiyon ng kantang "Nyanyanyanyanyanyanya!" na in-upload ni Nico Nico Douga "\xe3\x82\x82\xe3\x82\x82\xe3\x82\x82\xe3\x82\x82" ("Momo Momo"), at in-upload niya ito sa YouTube noong ika-5\xc2\xa0ng Abril, 2011, at binigyan niya ito ng pamagat na "Nyan Cat".\n_START_SECTION_\nAng Kanta\n_START_PARAGRAPH_\nAng orihinal na kantang "Nyanyanyanyanyanyanya!", na ginawa gamit ang Vocaloid Hatsune Miku (\xe5\x88\x9d\xe9\x9f\xb3\xe3\x83\x9f\xe3\x82\xaf?), ay in-upload ni "daniwell" sa Nico Nico Douga noong ika-25\xc2\xa0ng Hulyo, 2010. Ang mga salita ng kanta ay tumutukoy sa salitang Hapon para sa mga ingay na ginagawa ng mga pusa, "ny\xc4\x81" (\xe3\x81\xab\xe3\x82\x83\xe3\x81\x82)._NEWLINE_In-upload ni Momo Momo ang kanyang bersyon ng kantang "Nyanyanyanyanyanyanya!" sa Nico Nico Douga noong ika-31\xc2\xa0ng Enero, 2011. Ang bersyon ni Momo Momo ay gumagamit ng singing synthesizer software na UTAU na mayroong boses na "Momone Momo" (\xe6\xa1\x83\xe9\x9f\xb3\xe3\x83\xa2\xe3\x83\xa2), at inuulit nito ang salitang "nyan" sa kabuuan ng kanta. Ang "Momone Momo" ay galing sa salitang kanji na "momo" \xe6\xa1\x83, na nangangahulugang "peach", at "ne" \xe9\x9f\xb3, na nangangahulugang "sound". Ang pinagmulan ng boses na ginamit upang likhain ang Momone Momo ay si Fujimoto Momoko (\xe8\x97\xa4\xe6\x9c\xac\xe8\x90\x8c\xe3\x80\x85\xe5\xad\x90?), isang babaeng Hapones na naninirahan sa Tokyo.\n_START_SECTION_\nPopularidad\n_START_PARAGRAPH_\nAng Nyan Cat music video ay umabot sa ika-siyam na pwesto sa nangungunang sampung viral video ng Abril 2011\xc2\xa0ng Business Insider, na mayroong 7.2 milyong pangkalahatang manonood. Ang orihinal na Youtube video ay nakakuha ng mahigit 47 milyong manonood noong ika-15\xc2\xa0ng Nobyembre, 2011. Dahil sa kanyang kasikatan, maraming bagong remix at cover versions ang mga ginawa, na ang iba ay umaaabot ng ilang oras sa haba. mayroon ding mga ringtone, wallpaper, at application na nilikha para sa mga operating system kasama na ang Windows 7, Nokia, iPhone, iPad, Android, HP webOS, at Windows Phone 7._NEWLINE_Pinintasan ni Christopher Torres ang website na nyan.cat, dahil ito ay naglalaman ng pusang kamukha ni Nyan Cat at narito rin ang parehong-parehong background music. Ang site na ito, na gumagamit ng .cat sponsored top-level domain, ay inilarawan ni Torres na "plagiarized".\n_START_SECTION_\nPansamantalang Pagtanggal ng DMCA\n_START_PARAGRAPH_\nNoong ika-27\xc2\xa0ng Hunyo, 2011, ang orihinal na YouTube video ay inalis dahil sa isang reklamong Digital Millennium Copyright Act galing sa isang taong sinasabing siya si prguitarman, ang gumawa ng GIF animation. Agad na tinanggihan ni Christopher Torres (prguitarman) ang pagiging pinagmulan ng reklamo, at nakipag-ugnay siya kina Saraj00n at daniwell, ang mga may-ari ng copyright para sa video at kanta, upang mag-file ng counter-complaint sa YouTube. Sa ika-28\xc2\xa0ng Hunyo, 2011, ibinalik ang tinanggal na video sa YouTube. Sa panahon na hindi mapanood ang video, nakatanggap si Torres ng hate mail galing sa mga taong mali ang paniniwala na siya ang may kagagawan ng DMCA takedown notice.'